AIŠKINAMASIS RAŠTAS

Dėl Molėtų rajono savivaldybės tarybos 2018 m. vasario 22 d. sprendimo Nr. B1-28 „Dėl Molėtų rajono savivaldybės strateginio veiklos plano 2018-2020 metams patvirtinimo“ pakeitimo

**1. Parengto tarybos sprendimo projekto tikslai ir uždaviniai**

 2018 m. balandžio 10 d. Molėtų rajono savivaldybės administracijos Strateginio planavimo ir investicijų skyrius gavo Molėtų rajono savivaldybės administracijos Architektūros ir teritorijų planavimo skyriaus ir Kultūros ir švietimo skyriaus pasiūlymus dėl Molėtų rajono savivaldybės 2018-2020-ųjų metų strateginio veiklos plano koregavimo.

 2016 m. gegužės 5 d. įsakymu Nr. B6-366 „Dėl Molėtų rajono sakralinių objektų tvarkymo programos parengimo ir įgyvendinimo finansavimo tvarkos aprašo patvirtinimo“ patvirtintas Molėtų rajono sakralinių objektų tvarkymo programos parengimo ir įgyvendinimo finansavimo tvarkos aprašas. Strateginio veiklos plano 2018-2020 metams, patvirtinto 2018 m. vasario 22 d. sprendimu Nr. B1-28 „Dėl Molėtų rajono savivaldybės strateginio veiklos plano 2018-2020 metams patvirtinimo“ priemonės pavadinimas keičiamas, todėl, kad atitiktų tvarkos aprašą, kuriuo vadovaujantis bus finansuojami sakralinių objektų tvarkymo darbai. Priemonės tikslas – kartu su tradicinėmis religinėmis bendruomenėms, prisidėti prie krašto kultūrinio paveldo dalies, priklausančios religinėms bendruomenėms, išsaugojimo, remti religinių bendruomenių veiklą vietos bendruomenėje.

 Siekiant skubiau ir efektyviau įgyvendinti jaunimo iniciatyvų finansavimą, remiantis kitų savivaldybių patirtimi, vietoje atskiros jaunimo iniciatyvų programos parengimo, siūloma parengti jaunimo iniciatyvų tvarkos aprašą ir pradėti finansuoti jaunimo iniciatyvas.

**2. Šiuo metu esantis teisinis reglamentavimas**

 Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiama pasekmė – sakralinių objektų tvarkymo darbų finansavimas ir jaunimo iniciatyvų finansavimas.

 Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Šio sprendimo įgyvendinimui lėšų poreikis nenumatomas.

**6. Vykdytojai, įvykdymo terminai**

Vykdytojai – Molėtų rajono savivaldybės administracija.

Įvykdymo terminai – sprendimas vykdomas nuolat.